kardosdrur/scandi-wiki huggingface dataset:
Hvidbjerg Kirke (Struer Kommune)

Hvidbjerg Kirke ligger i Hvidbjerg midt på Thyholm, nord for Struer.

Kirken er opført i sidste halvdel af 1100-tallet og udvidet omkring 1500, da korsarmene og tårnet blev føjet til. En billedkvader sidder i muren til højre for kirkens indgang. Den forestiller en kriger med sværd i hånden. Døren er fra 1660 og forsynet med Jesu, sognepræstens og de to kirkeværgers navnetræk.

Interiør 
I kirken hænger på nordvæggen et gammelt korbuekrucifiks med apostlen Johannes og jomfru Maria ved korsets fod. En hængefigur fra ca. 1750, som forestiller profeten Jonas i hvalfiskens gab, er anbragt til venstre for indgangen.
Prædikestolen er fra 1596, og på dens seks sider er der malerier, der forestiller de fire store og to af de små profeter. Døbefonten er forsynet med et dåbsfad fra Nürnberg omkring 1575. Altertavlen er sammensat af dele fra forskellige perioder. Ældst er tre figurgrupper i terracotta. De stammer fra Holland omkring 1500.

Mordet på Børglum-bispen 
Hvidbjerg Kirke er særlig kendt for, at biskop Oluf Glob fra Børglum blev dræbt af sin nevø, Jens Glob, foran alteret i 1260. Motivet var, at biskoppen efter sin broders død havde frataget enken og de to børn store jordbesiddelser. Kirken blev lyst i band, og sagnet fortæller, at bandet kun kunne løses, hvis et menneske blev levende begravet ved kirken. Man lokkede da et forældreløst barn ned i en grav ved hjælp af sukkermad, og på den måde løstes bandet. Ved kirkeskibets nordvestlige hjørne på soklen ses et stenhoved, og det fortælles, at barnet blev lokket i graven hér. Der udviklede sig i det hele taget en rig sagntradition om disse begivenheder, og H.C. Andersen skrev historien Bispen paa Børglum og hans Frænde om begivenhederne.

Galleri

Interiør

Barnegraven ifølge sagnet

Eksterne henvisninger 

 Hvidbjerg Kirke hos KortTilKirken.dk
 Bispen paa Børglum og hans Frænde – H.C. Andersens historie
 Hvidbjerg Kirke i bogværket Danmarks Kirker (udg. af Nationalmuseet)

Kirker i Struer Kommune
Kirker i Viborg Stift
Kirker i Thisted Amt
Spartacus

Spartacus (født cirka 109 f.Kr., død 71 f.Kr.) var en romersk oprørsleder

Spartacus indledte det såkaldte spartacusoprør år 73 f.Kr.. Han var slave hos romerne, men var thraker, og stammede fra Thrakien nord for Grækenland. Oprøret begyndte, da han sammen med andre gladiatorer flygtede fra en gladiatorskole i byen Capua. Oprøret fik støtte af mange slaver, og Spartacus stod i spidsen for over 70.000 slaver. Oprøret havde først fremgang, men slavehæren besejredes af Crassus ved floden Silarus 71 f.Kr., hvor Spartacus faldt. Årsagen til slavernes nederlag var blandt andet store kulturelle forskelle mellem slaverne.

Historien om Spartacus er filmatiseret i filmen Spartacus (1960) og danner grundlag for en sovjetisk ballet. Derudover er historien fortalt i tv-serien Spartacus som kørte i perioden 2010-2013.
Yderligtgående socialistiske spartakister optræder i Tyskland (Spartakusforbundet) og Danmark i de sidste år af Første Verdenskrig, indtil der i 1919 bliver dannet kommunistiske partier.

Eksterne henvisninger 

 
 År 71 f.v.t.  – årstallet for Spatacus' død på den historiske Tidslinjen På Modkraft.dk

Personer fra Romerriget
Danhostel

Danhostel Danmarks vandrerhjem er brancheorganisation for alle danske vandrerhjem. Derudover er foreningen medlemsorganisation for en lang række af vandrerhjem i Danmark. I Danmark findes i 2022, 58 Danhostel vandrerhjem, der er fordelt ud over hele landet. 

Ud over overnattende feriegæster benyttes Danhostels også tit af forretningsrejsende og håndværkere eller lejrskole.

Danhostel er medlem af den internationale brancheorganisation Hostelling International, hvor mere end 4.000 vandrerhjem i over 70 lande er tilknyttet.

Historie 
Richard Schirrmann var i 1900-tallet manden bag det første vandrerhjem nogensinde. Han var en ung skolelærer, der ofte tog sine elever med på ferier og lange vandrerture. Her overnattede de ofte på tvivlsomme steder, som i lader og lignende. Richard Schirrmann besluttede derfor at oprette faste overnatningssteder på sine yndlingsruter, så der var gode steder at sove på disse skoleture. 

Modellen blev sat i værk i 1912 med hjælp fra forretningsmanden Wilhelm Münker, og således blev ungdomsherberget på Borgen Altena,  Altena, Nordrhein-Westfalen, verdens første vandrerhjem. Bare et år senere var der oprettet hele 82 Vandrerhjem over hele Tyskland. 

Efter første verdenskrig blomstrede vandrerhjemsbevægelsen for alvor op, og der blev etableret vandrerhjemsorganisationer i 10 europæiske lande. Her i blandt Danhostel i Danmark. Og i 1930 kunne det første vandrerhjem i Danmark slå dørene op. Der kom hurtigt flere og flere til, som spredte sig over hele landet. Danhostel Helsingør vandrerhjem var det første kommunale vandrerhjem i Danmark.

Kilder
 Danhostel Danmarks Vandrerhjem www.danhostel.dk

Hotelkæder i Danmark
Hotel-, restaurant- og turistvirksomheder i Danmark
Vandrerhjem
Sauron

Sauron er en fiktiv person i J.R.R. Tolkiens berømte trilogi, Ringenes Herre, men optræder desuden i Silmarillion. Han omtales som mørkets fyrste, og han repræsenterer det onde i fortællingen. Han er en ånd der kaldes maiar.

Han var oprindeligt tjener for valaren Aulë, indtil den onde valar Melkor (også anset som Den Sorte Fjende) fik ham over på sin side og gjorde ham til sin vigtigste hærfører og herefter blev han ofte set i skikkelse af en kæmpe varulv. Han overlevede det sidste slag imellem valarene og Melkor, og overtog derefter Melkors plads.

Han blev taget til fange af folket númenorianerne og taget med til deres rige Númenor. Det lykkes ham dog med sine løgne og smiger at overtale kongen at gå i krig med valaerne. Dette vakte valarenes vrede og Númenor blev styrtet i havet.

Han er også skaberen af Herskerringen, hvori han lagde en del af sin sjæl for at få kraften over alle de andre magiske ringe, der blev givet til herskerne af de tre racer. Tre fik elverne, dværgene fik syv, og menneskene fik ni, og de modtog dem af en mystisk mand, der egentlig var Sauron i forklædning. Det lykkedes ham at tryllebinde de ni menneskekonger som blev til hans tjenere Názgul, men elverne gemte deres ringe væk, og dværgenes ringe vandt han tilbage med magt og med hjælp fra drager. Han blev derimod besejret af Isildur, menneskenes konge, og forlod verden for en tid, da han havde knyttet sin sjæl til Ringen. Det betød, at så længe Ringen endnu ikke var blevet ødelagt, var Sauron stadig i live, men den blev tabt længe, først blev den glemt i en flod, og senere hen fundet af Sméagol, fra flodfolket senere kaldt Gollum, der gemte sig i bjergene. I løbet af denne tid tog han navnet Åndemageren og opholdt sig i Dol Guldur, en fæstning i den sydlige del af Dunkelskov. Men Ringen kom i endnu en Hobbits besiddelse, nemlig Bilbo Sækker, der efter mange oplevelser tog den med til Herredet, hvorefter Sauron drog til Mordor. Halvtreds år senere fandt begivenhederne i Ringenes Herre sted, hvor de forsøger at tilintetgøre Ringen én gang for alle. Det ender med at Ringen bliver kastet i dommedagsbjerget og sammen med den bliver Sauron og hans onde rige ødelagt.

Eksterne henvisninger 

 

Personer i Ringenes Herre
Gollum

Gollum er et hobbit-agtigt væsen i historien om Ringenes Herre.

I filmene af Peter Jackson fra 2001-2003 spilles Gollum af Andy Serkis.

Gollum var oprindelig det hobbit-agtige væsen Sméagol, som blev plaget og misformet af Herskerringen. Ringen forlængede hans liv i unaturlig lang tid. Ringen forvandlede ham ikke til en skygge, da han havde samme store modstandskraft mod ringens ondskab som andre hobbitter, men ødelagde i stedet hans sind.

Eksterne henvisninger 

 

Personer i Ringenes Herre
Emalje

Emalje kan være:
 Tandemalje
 Emalje (glasmateriale)
Globale Rødder

Globale Rødder var en dansk antikapitalistisk græsrodsbevægelse 2001-2005.

Globale Rødder etableredes i København i efteråret 2001 som et dansk udtryk for den radikale del af den globaliseringskritiske bevægelse. Blandt initiativtagerne var repræsentanter fra forskellige radikale venstrefløjskredse med udspring på Nørrebro, bl.a. antifascister, feminister, unge EU-modstandere, aktive omkring Ungdomshuset på Jagtvej, m.fl.

Bevægelsen dannedes i kølvandet på omfattende protestmobiliseringer ved IMF og Verdensbankens møde i Prag i 2000, EU-topmødet i Gøteborg 2001 og G8-topmødet i Genova 2001 – alle inspireret af protesterne ved WTO's møde i Seattle i 1999. 

Den konkrete anledning var forberedelsen af aktioner mod EU-topmødet i København i december 2002 under det danske EU-formandskab.

Teoretisk bar Globale Rødder båret ved til nybrud på den danske venstrefløj. Mange har opfattet Michael Hardt og Antonio Negris "Empire" som en tiltrængt nytolkning af den globale kapitalisme, muligheden for modstand og skabelsen af alternative samfundsformer. Ikke mindst har forestillingen om anti-system-bevægelser som en "Multitude" ("mængde", "mangfoldighed") været anvendt som betegnelser for bevægelsen af bevægelser mod neoliberal globalisering.

Bevægelsens aktionsform var inspireret af italienske grupper, især Tute Bianche ("De Hvide Overalls", senere omdøbt til Disobbedienti, "De Ulydige"), som praktiserede "social ulydighed", en iscenesat protest som ofte indebar ulovlige aktioner og ikke-voldelige konfrontationer med politiet. Formålet var at udstille samfundsmæssige konflikter på en spektakulær facon – ofte med appel til massemedier – men på en måde, der ikke let fører til kriminalisering og reducerer den politiske konflikt til en ren politiopgave.

Under EU-topmødet opnåede Globale Rødder massiv omtale i danske medier. Det lykkedes endvidere i stort omfang at skabe international opslutning blandt radikale venstrefløjsgrupper til bevægelsens aktionskoncept. 

I praksis blev protesterne mod EU-topmødet dog meget symbolske, ikke mindst pga. en overvældende politiindsats med afspærrede kvarterer og hyppig personkontrol i Københavns brokvarterer.

EU-topmødeprotesterne og forberedelserne hertil var bevægelsens mest samlende projekt. Efterfølgende manifesterede Globale Rødder sig i forbindelse med protester mod Irak-krigen og den danske deltagelse heri, ligesom aktivister var aktive omkring skabelsen af Danmarks Sociale Forum, Piratgruppen, Euromayday-initiativet, diskussionsfora om globalisering og nye arbejdsformer, m.m.

Eksterne henvisninger 
 "Globale Rødder" i Leksikon.org
 Piratgruppen
 Danmarks Sociale Forum
 Copenhagen Euromayday 
 Global Project – italiensk-global kommunikationsplatform for globaliseringsaktivister

Politiske bevægelser
Etableret i 2001
Venstreekstremisme
Globalisering
Grønlandsministeriet

Grønlandsministeriet (eller Ministeriet for Grønland) var et dansk ministerium, der bestod fra 1960 til 1987.
Før og efter var opgaver, der havde med Grønland at gøre, lagt under de relevante fagministerier. Administrationen af Grønland fra dansk side ligger under Statsministeriet.

Grønlandsministre 
 Johannes Kjærbøl første Grønlandsminister. 30 aug. 1955 – 28 maj 1957. 
 Kai Lindberg afløste Johannes Kjærbøl, og var minister frem til 18. nov. 1960.
 Mikael Gam 18. november 1960 – 26. september 1964
 Carl P. Jensen 26. september 1964 – 2. februar 1968
 A.C. Normann 2. februar 1968 – 11. oktober 1971
 Knud Hertling 11. oktober 1971 – 19. december 1973
 Holger Hansen 19. december 1973 – 13. februar 1975
 Jørgen Peder Hansen 13. februar 1975 – 20. januar 1981
 Tove Lindbo Larsen 20. januar 1981 – 10. september 1982
 Tom Høyem 10. september 1982 – 1. september 1987
 Mimi Jakobsen 1. september – 10. september 1987

Ministeriet
Danske ministerier
Lister over personer
Etableret i 1960
Ophørt i 1987
Odby Kirke

Odby Kirke ligger i landsbyen Odby, der ligger på den sydlige del af Thyholm, nord for Struer.

Kirken blev opført ca. 1200; men tårnet blev først tilføjet i sidste halvdel af 1500-tallet, og våbenhuset er endnu yngre. De to kirkeklokker stammer fra henholdvis sidste halvdel af 1300-tallet og 1896.

Indvendigt er kirken udsmykket af Bodil Kaalund. Det gælder således prædikestolen, der i 1988 fik malerier af Kaalund, og orgelpulpituret, som fik sine ni malerier i 1990. På nordvæggen hænger der et krucifiks fra 1400-tallet og en tavle med navnene på sognets præster siden reformationen. I midtergangen hænger der et kirkeskib, som er en model fra 1930'erne af Limfjordsbarken Marie.

Det oprindelige alter af kvadersten er, efter at have været bygget inde i et større alter formodentlig siden reformationen, afdækket, restaureret og genindviet i 2005. Altertavlen stammer fra ca. 1600 og er udstyret med et maleri fra 1910 af A. Dorph. Maleriet forestiller Jesus på korset og en mandsperson, der knæler ved korsets fod.

På kirkegården ligger en uidentificeret engelsk flyver begravet. I 1943 blev hans bombefly skudt ned over Nissum Bredning.

Galleri

Interiør

Eksterne henvisninger 

 Odby Kirke hos KortTilKirken.dk
 Odby Kirke i bogværket Danmarks Kirker (udg. af Nationalmuseet)

Kirker i Struer Kommune
Kirker i Viborg Stift
Kirker i Thisted Amt
Rude boy

Rude boy, Rudeboy, Rude Boys, rudie, rudi eller rudy er en jamaicansk subkultur, med tætte rødder til ska og reggae. Termen Rude Boy kommer fra det jamaicanske slang-udtryk "rude" der betyder "sej" eller "rå".

Baggrund 
I de tidlige 1960'ere oplevede Jamaica et opsving i arbejdsløsheden, og ekstrem fattigdom blev et hurtigt voksende problem. I Kingstons ghettoer blev de unge stadigt mere og mere frustrerede, og vold blev et stigende problem. I takt med at de nye jamaicanske musik-genrer blev mere og mere populære blandt ungdommen, opstod den nye ungdomskultur, Rude Boys. Mange Rude Boys blev hyret af de såkaldte "sound systems" til at forstyrre konkurenternes fester, og den slags vold blev et meget stort problem. Rude boys'ene begyndte at gå i sorte jakkesæt, smalle slips og pork-pie hatte for at ligne de amerikanske gangstere. I midten af 1960'erne immigrerede en masse jamaicanske arbejdere til England, en stor del af dem Rude Boys, og mange af dem blev senere til skinheads.

Eksterne links 
 “Rudie’s In Court Now”: The Rudeboy and the Role of Popular Vernaculars in the Politicization of Jamaican Music – af James Mathien, University of Chicago, 2002 (12 s.) 

Subkulturer
Reggae
Ska
Mod (subkultur)

Mod (af engelsk: Modernism modernisme, alternativt afledt af Modern jazz) er en engelsk subkultur, der begyndte i slutningen af 1950'erne og toppede i midten af 1960'erne. Den kendetegnes af forkærlighed for modetøj og skræddersyet tøj efter eget design. Musikalske interesser omfatter visse former for jazz (f.eks. bebob, soul jazz og syrejazz), R'n'B, soul, ska og britpop. Tilhængerne kaldtes typisk mods eller modernists. Visse mods anskaffede sig efter italiensk forbillede scootere. En af de oprindelige mods, Pete Meaden, har karakteriseret livsstilen som "clean living under difficult circumstances". Enkelte af 1960'ernes mods blev siden kendt som musikere, f.eks. Marc Bolan, David Bowie, Rod Stewart og Small Faces. Subkulturen forsvandt stort set i sidste halvdel af 1960'erne, hvor en del mods i stedet blev skinheads, men den blev kortvarigt genoplivet sidst i 1970'erne inspireret af The Jam og filmatiseringen af The Whos album, Quadrophenia, der handler om en mod i 1960'erne. Siden har mods inspireret yngre generationer til at efterligne og opdatere tøjstilen og musikken, hvor især Paul Weller er et forbillede.

Faglitteratur 
 Richard Barnes: Mods! (1979)
 Paolo Hewitt: The Sharper Word: A Mod Anthology (1999)
 Paolo Hewitt og Paul Weller: The Soul Stylists: Forty Years of Modernism (2000)
 Terry Rawlings: Mod: A Very British Phenomenon (2000)

Skønlitteratur 
 Colin MacInnes: Absolute Beginners (1959)

Film 
 Quadrophenia (1979)

Se også 
 Modkultur

Eksterne henvisninger 

 Modculture
Mods Otto, Lene i Den Store Danske på lex.dk. Hentet 18. juni 2021

Subkulturer
Frederiks Kirke

Frederiks Kirke er et flertydigt begreb, som kan henvise til:

 Frederiks Kirke (København)
 Frederikskirken (Århus)
 Frederiks Tyske Kirke (København)
 Frederiks Kirke (Viborg Kommune)
Honningmyre

Honningmyre er en type af myrer, som bl.a lever i Australien.

Honningmyrerne har deres boer under jordoverfladen i en dybde ned til 2 meter. Nogle af boets honningmyrer har den funktion at opbevare maden for de andre myrer i tørtiden, ved at de spiser så meget, at bagkroppen svulmer op, så den ligner et bær fyldt af gylden honningdug. Denne honningdug er et slags foderlager til andre medlemmer af honningmyrekolonien. Når maden er knap, gylper honningmyrerne denne honningdug op på kommando som føde til andre sultne myrer.

Myrer
Lyngs Kirke

Lyngs Kirke ligger i landsbyen Lyngs, nær Skibsted Fjord.

Kirken blev opført af kvadersten omkring 1200 og er en såkaldt kullet kirke, dvs. en kirke uden tårn. I stedet hænger kirkeklokken fra 1300-tallet i en klokkestabel, der læner sig op ad korets østgavl. Fugerne mellem kvadrene er trukket op med bemaling, hvilket giver kirken et karakteristisk udseende. Taget er af støbte blyplader. Våbenhuset stammer fra 1917 og er af røde mursten og forsynet med tegltag.

Inde i kirken, til venstre for korbuen, hænger et stort krucifiks fra 1400-tallet. Prædikestolen er fra ca. 1600 og har felter med malerier af de fire evangelister. Døbefonten er en såkaldt Thybo-font, og det tilhørende dåbsfad stammer fra Nürnberg. Altertavlen kan dateres til ca. 1600, men dens malede felter er fra 1893. Tavlen blev restaureret i 1719 og forsynet med rimede vers af Anders Gundahl.

Eksterne henvisninger 

 Lyngs Kirke hos KortTilKirken.dk
 Lyngs Kirke i bogværket Danmarks Kirker (udg. af Nationalmuseet)

Kirker i Struer Kommune
Kirker i Viborg Stift
Kirker i Thisted Amt
Skinhead

En skinhead er et medlem af en subkultur, som opstod i arbejderklassen blandt unge i London, England, i 1970'erne og derfra hurtigt bredte sig til hele Storbritannien, senere til andre lande i verden.

Navnet skinhead er afledt af tilhængernes ofte kortklippede eller ligefrem kronragede hoveder.

De første skinheads var i høj grad påvirket af de vestindiske (især Jamaicanske) såkaldte rude boys og britiske mods måde at gå klædt på, foretrukne musik og livsstil. Senere baseredes skinhead-subkulturen mere på motiver af politisk eller etnisk betonede elementer  Det politiske spektrum for skinheads spænder fra det yderste højre til venstre, selv om mange skinheads dog er apolitiske. Moden blandt skinheads har siden 1960'erne i lettere grad været påvirket af punk- og hardcore-inspirerede stilarter.

Kilder 

Subkulturer
Cykas-ordenen

Cykas-ordenen (Cycadales) består af 2 familier. Rødder og stængler har væv, som kan trække sig sammen. Ordenens arter er særbo, og de har symbiose med Nostoc eller Anabaena i specielle rødder. De sporebærende blade frigiver sporer med talrige flageller. Frøene er nøddelignende.

 Cykas-familien (Cycadaceae)
 Zamiaceae

Cykas-rækken
Planteordener
Cykas-familien

Cykas-familien (Cycadaceae) rummer én slægt og 105 arter, som er udbredt fra Østafrika og Madagaskar til Sydøstasien, Ny Kaledonien og Tonga. Arterne har gennemsigtige hår og finnede blade. Småbladene har lappet eller tandet rand. Der er 3-6 oprette frøanlæg/sporebærere.

 Cykas (Cycas)

Plantefamilier
Cykas-rækken
Cykas-klassen

Cykas-klassen (Cycadopsida) rummer én orden:

 Cykas-ordenen (Cycadales)
Jørn

Jørn er et drengenavn afledt af Jørgen.

Kendte personer med navnet 
 Jens Jørn Bertelsen, dansk fodboldspiller.
 Jørn Dohrmann, dansk politiker.
 Jørn Grauengaard, dansk guitarist.
 Jørn Hjorting, dansk radiovært og foredragsholder.
 Jørn Jespersen, dansk politiker. 
 Jørn Jeppesen, dansk skuespiller.
 Jørn Larsen, dansk maler og billedehugger.
 Jørn Lund, dansk sprogforsker.
 Jørn Riel, dansk forfatter.
 Jørn Utzon, dansk arkitekt.

Se sider der begynder med Jørn for flere eksempler.

Drengenavne
ICG

ICG, akronymet henviser til forskellige artikler:
 Indian Coast Guard – indiske kystbevogtning.
 Illinois Central Gulf Railroad – amerikansk jernbaneselskab.
 International Church of God – kristent kirkesamfund.
 International Coal Group – amerikansk mineselskab.
 Independent Coin Grading Company – international for firma for vurdering af mønter etc.
 International Crisis Group – uafhængig, multinational gruppe som beskæftiger sig med konfliktløsninger
Enhedsvektor

En enhedsvektor er et begreb inden for matematik med vektorer, der betegner en vektor med længden én.
Fordelen ved at bruge enhedsvektorer er at man bedre kan "sammenligne" vektorer der har samme længde, og altså 
kun sammenligne retningen. I dette tilfælde vil længden én selvsagt være en oplagt længde, men der findes naturligvis også 
andre formål at bruge en enhedsvektor til.

I det tre-dimensionale kartesiske koordinatsystem udgør vektorerne  og  
hhv. de vektorer som peger ud i aksernes retning. Det tilsvarende gælder i planen, altså det todimensionelle koordinatsystem, 
her er  dog naturligvis ikke repræsenteret. De er nærmere defineret som

Et koordinatsæt der hedder  er altså en kombination af vektorer således:

Måden hvorpå man "omdanner" en vektor til en enhedsvektor, er ved følgende operation, i det tredimensionelle tilfælde: 

Mere generelt tager man den euklidiske norm af vektoren.

Og der gælder altså som sagt følgende, at længden af enhedsvektoren er én: 

Vektorer
Elementær matematik
Momo og tidstyvene

Momo og tidstyvene er en eventyrroman og børnebog af Michael Ende, der også har skrevet Den uendelige historie. 

Bogen indledes med den poetiske sætning “Fordi tid er liv, og livet bor i hjertet."

En dag dukker pigen Momo op i et gammelt amfiteater. Ingen ved, hvor hun kommer fra, og selv kan hun ikke fortælle så meget. Hun kender ikke engang sin egen alder.

Hverken Momos alder eller byens tidsregning er således angivet i bogen.

Momo er en speciel pige. Hun går klædt i en slidt, gammel frakke og har en særlig evne for at lytte. På næsten magisk vis kan hun få mennesker til at tale direkte fra hjertet.

En dag dukker tidstyvene op i byen. I ført askegrå jakkesæt - uophørligt rygende på grå cigarer -forleder de folk til at tro, at man kan spare overskydende tid op hos dem.

Det er noget, der taler til folk. Nu skal der effektiviseres. Det gælder om at have tid i overskud, som kan sættes i de grå mænds tidsbank. 

Momo undrer sig over, hvad der foregår og hvorfor menneskene omkring hende forandrer sig. Snart møder hun den gådefulde skildpadde Cassiopeia, som kommunikerer med lysende skrift på sit skjold. 

Sammen forsøger de nu at løse mysteriet om de grå mænds tidstyveri. Og det går op for Momo, at menneskenes stjålne tidsblomster skal tilbage, før de går tabt for altid.

Eksterne henvisninger 
 Momo og tidstyvene; historien om barnet, der bragte den stjålne tid tilbage til menneskene. Opera i to akter for stort orkester, kor og solister. Komponeret af Svitlana Azarova med libretto af Anna Bro bygget på bogen Momo og tidstyvene af Michael Ende. Bestilt af Det Kongelige Teater. Uropførelse på  Operaen på Holmen 15 oktober 2017.

Børnebøger
Eventyr
International Crisis Group

International Crisis Group, (ICG),  uafhængig, multinational gruppe som beskæftiger sig med at hindre og løse dødelige konflikter på internationalt plan.

ICG har medarbejder på de fem kontinenter med hovedsæde i Bruxelles.

Hvis der er risiko for at et land vil blive udsat for udbrud, forværring eller gentagelse af massive voldshandlinger, sender ICG grupper af politiske–analytikere til konfliktområderne, med det formål at udarbejde rapporter med anbefalinger til løsninger af konflikterne. Nævnte rapporter sendes til internationale ledere og organisationer. 

Gruppen udgiver et månedligt nyhedsbrev, CrisisWatch. 

ICG finansieres ved bidrag fra vestlige regeringer, forskellige godgørende selskaber, organisationer og enkeltpersoner.

Nuværende ledelse (2006):
 Chris Patten (Lord Patten of Barnes), bestyrelsesformand, engelsk politiker og tidligere EU-kommissær.
 Gareth Evans, administrerende direktør, tidligere australsk udenrigsminister.

Ekstern henvisning 
 Hjemmeside for International Crisis Group

Internationale organisationer
Etableret i 1995
Haaretz

Haaretz () ('Israels land' oprindeligt Ḥadashot Ha'aretz – , 'Nyheder fra Israels land') er et israelsk dagblad. Avisen blev grundlagt i 1918 og er Israels ældste avise, der stadig udgives. Avisen udkommer i en hebraisk og en engelsk udgave.

Avisens linje er centrum-venstre.

Referencer 

Aviser fra Israel
Etableret i 1918
Hebraiske ord og vendinger